தண்டர்போல்ட் ரோசு

தண்டர்போல்ட் ரோசு () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ மற்றும் ஜாக் கிர்பி ஆகியோரால், தண்டர்போல்ட் ரோசு என்ற கதாபாத்திரம் மே 1962 இல் வெளியான த இன்கிரிடிபில் ஹல்க் # 1 என்ற கதையிலும், ரெட் ஹல்க் என்ற கதாபாத்திரம் சனவரி 2008 இல் வெளியான ஹல்க் #1 கதையிலும் தோற்றுவிக்கப்பட்டது.

இவரின் பாத்திரம் ஒரு அமெரிக்க நாட்டு இராணுவ அதிகாரி, பேனரை ஹல்க்காக மாற்றிய காமா வெடிகுண்டு திட்டத்தின் தலைவர். பேனரும் ஹல்க்கும் ஒன்றுதான் என்பதை அறிந்த பிறகு, ரோசு பேனரையும் வேட்டையாடுகிறார். 2008 ஆம் ஆண்டில், ரோசு தனது எதிரியை சிறப்பாக எதிர்த்துப் போராட ரெட் ஹல்காக மாற்றப்பட்டார்.

தண்டர்போல்ட் ரோசு என்ற கதாபாத்திரம் இயங்குபட தொலைக்காட்சி தொடர்கள் மற்றும் நிகழ்பட ஆட்டம் உட்பட பிற ஊடகங்களில் தோன்றியுள்ளது. இந்த கதாபாத்திரத்திற்கு உயிர் கொடுக்கும் விதமாக 2003 இல் வெளியான ஹல்க் என்ற திரைப்படத்திற்கு நடிகர் 'சாம் எலியட்' என்பவர் நடித்தார், மார்வெல் திரைப் பிரபஞ்சத் திரைப்படங்களான த இன்கிரிடிபில் ஹல்க் (2008), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) பிளாக் விடோவ் (2021) போன்ற படங்களில் நடிகர் வில்லியம் கேர்ட் என்பவர் நடித்துள்ளார்.

மேற்கோள்கள்

வெளியிணைப்புகள் 
 Red Hulk (Thunderbolt Ross) 
 Red Hulk
 Red Hulk (Thunderbolt Ross)
 

1962 வரைகதை கதாபாத்திரங்கள்
அமெரிக்க மீநாயகன்கள்
மார்வெல் வரைகதை மீநாயகன்கள்
மீநாயகன் திரைப்பட கதாபாத்திரங்கள்
டான் ஹெக் உருவாக்கிய கதாபாத்திரங்கள்
ஸ்டான் லீ உருவாக்கிய கதாபாத்திரங்கள்
மார்வெல் வரைகதை திரைப்பட கதாபாத்திரங்கள்